Foto: Getty Images "Barselona" Belgiyaning "Eypen" klubi bilan himoyachi Mussa Vag transferi borasida kelishuvga erishdi. 19 yoshli futbolchi tez orada "Barselona" bilan shartnoma imzolaydi. Bu haqda kataloniyaliklar rasmiy sayti ma’lum qildi. Ma’lum qilishinishcha, Vag tibbiy ko‘rikdan ham muvaffaqiyatli o‘tgan. Yangi mavsumda futbolchi "Barselona"ning ikkinchi jamoasida o‘ynaydi. Mussa Vag "Eypen" tarbiyalanuvchi bo‘lib, u asosiy jamoada 2017 yili debyut qilgan. U o‘tgan mavsum Belgiya chempionatida 17ta o‘yinda maydonga tushib, 1ta golli uzatma muallifiga aylangan.